CELEX: 62022CN0180
Language: sl
Date: 2022-03-09 00:00:00
Title: Zadeva C-180/22: Predlog za sprejetje predhodne odločbe, ki ga je vložilo Bundesfinanzhof (Nemčija) 9. marca 2022 – Finanzamt Hamm / Harry Mensing

7.6.2022   
            
            
               SL
            
            
               Uradni list Evropske unije
            
            
               C 222/16
            
         
      Predlog za sprejetje predhodne odločbe, ki ga je vložilo Bundesfinanzhof (Nemčija) 9. marca 2022 – Finanzamt Hamm / Harry Mensing
      (Zadeva C-180/22)
      (2022/C 222/27)
      Jezik postopka: nemščina
      
         Predložitveno sodišče
      
      Bundesfinanzhof
      
         Stranki v postopku v glavni stvar
      
      
         Vlagatelj revizije: Finanzamt Hamm
      
         Nasprotna stranka: Harry Mensing
      
         Vprašanji za predhodno odločanje
      
      
                  1.
               
               
                  Ali je treba v okoliščinah, kakršne so v postopku v glavni stvari, v katerih se davčni zavezanec na podlagi sodbe Sodišča Evropske unije z dne 29. novembra 2018 v zadevi Mensing (1), C-264/17, sklicuje na to, da tudi dobava umetniških predmetov, ki so mu bili dobavljeni v okviru oproščene dobave znotraj Skupnosti, ki so jo opravili avtor (ali njegovi pravni nasledniki), spada na področje uporabe maržne ureditve iz člena 311 in naslednjih Direktive Sveta 2006/112/ES (2) v skladu s točko 49 te sodbe davčno osnovo določiti izključno v skladu s pravom Unije, zaradi česar ni dopustno, da bi nacionalno sodišče na zadnji stopnji določbo nacionalnega prava (v obravnavanem primeru: člen 25a(3), tretji stavek, Umsatzsteuergesetz (zakon o davku na dodano vrednost)) razlagalo tako, da davek, ki se obračuna za pridobitev znotraj Skupnosti, ne spada v davčno osnovo?
               
            
                  2.
               
               
                  Če je odgovor na prvo vprašanje pritrdilen: ali je treba člen 311 in naslednje Direktive Sveta 2006/112/ES razumeti tako, da pri uporabi maržne ureditve za dobave umetniških predmetov, ki so jih avtor (ali njegovi pravni nasledniki) pred tem pridobili znotraj Skupnosti, davek, ki se obračuna za pridobitev znotraj Skupnosti, zmanjšuje maržo, ali pa gre pri tem za nenačrtovano pravno praznino v pravu Unije, ki se ne sme odpraviti s sodno razlago direktive, temveč jo lahko odpravi le zakonodajalec, ki je sprejel direktivo?
               
            
         (1)  Sodba z dne 29. novembra 2018 (C-264/17, EU:C:2018:968).
      
         (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).